ai4bharat/Pralekha huggingface dataset:
بھاری صنعتوں کی وزارت
برقی موٹرگاڑیوں ، اس کے پرزوں ، ذیلی پرزوں اوردیگر پرزوں /ذیلی پرزوں ، حصوں ، ذیلی سمبلی کے لئے درکارسازوسامان کی اندرون ملک تیاری کو فروغ دینے سے متعلق مرحلہ وار مینوفیکچرنگ پروگرام
بھارتی صنعتوں کے مرکزی وزیرمملکت جناب کرشن پال گورجرنے آج راجیہ سبھا میں ایک تحریری جواب میں یہ جانکاری فراہم کی ہے ۔
بھارتی صنعتوں کی وزارت نے برقی موٹرگاڑیوں ، اس کے پرزوں /ذیلی پرزوں اورحصوں /ذیلی حصوں /ذیلی اسمبلی کے لئے درکارسازوسامان کی اندرون ملک تیاری اورمینوفیکچرنگ کو فروغ دینے کی غرض سے ایک مرحلہ وار مینوفیکچرنگ سے متعلق پروگرام  مشتہرکیاہے ۔ پی ایم پی کے تحت ایک مدت کے دوران ملک میں مال کی تیاری کو فروغ دینے کی غرض سے ایک درجہ بندی پرمبنی ایک محصولاتی ڈھانچہ فراہم کیاگیاہے ۔
برقی ہائبرڈ  حصوں کے لئے ایک پی ایم پی کے تحت ایف اے ایم ای مرحلہ –II کے تحت ترغیبات سے فائدہ حاصل کرنے کے لئے ایکس برقی موٹرگاڑی کی ملک میں تیاری کی موثرتاریخ کی تشریح کی گئی ہے ۔
آٹوموبائیل یعنی موٹرگاڑی کے شعبہ ایک اصلاح شدہ شعبہ ہے اوراس شعبے مین صد فی صد غیرملکی براہ راست سرمایہ کاری  کی خود کاروسیلہ کے ذریعہ اجازت دی گئی ہے ۔ بھاری صنعتوں کی وزارت کو کم از کم 80کلومیٹر فی چارج کی دوری کے ساتھ ، کل برقی دوپہیہ گاڑیوں کے فیصد سے متعقل اعدادوشمار رکھنے کا اختیارنہیں ہے ۔ اس کے علاوہ ، برقی دوپہیہ گاڑیوں کی کارکردگی اوراثرانگیزی میں اضافہ کرنے کے مقصد سے ، حکومت نے ہند نے دوپہیہ موٹرگاڑیوں کے لئے کم از کم 80کلومیٹرفی چارج کی دوری کو نوٹیفائی کیاہے تاکہ وہ ایف اے ایم ای انڈیا مرحلہ –II کے تحت ترغیبات کے مطالبہ کی اہل ہوسکیں ۔ ایف اے ایم ای انڈیااسکیم کے مرحلہ –IIکے تحت ،  827کروڑروپے کے بقدر مانگ کی ترغیبات کے طریقے کے ذریعہ یکم اپریل ، 2019 سے یکم فروری 2022تک 2لاکھ 31ہزاربرقی موٹرگاڑیوں کی معاونت کی گئی ہے ۔
وزارت اطلاعات ونشریات
خوشحال سرزمین کے سہانے خواب
کوسٹا ریکا اس لیے مشہور ہے کیونکہ یہ دنیا کے سب سے خوشحال ممالک میں سے ایک ہے۔ کوسٹا ریکا کے لوگ چھوٹی چھوٹی چیزوں میں خوشی تلاش کرتے ہیں اور ہر لمحے سے لطف اندوز ہونے میں یقین رکھتے ہیں۔ لہٰذا، سیلولائیڈ کی دنیا سے وابستگی کا احساس ہونا فطری بات ہے، جو زیادہ تر تفریح کے مرکز میں ہے۔ یہی وجہ ہے کہ کوسٹا ریکا کی فلموں کا رنگین فارمیٹ ہر گزرتے سال کے ساتھ متحرک ہو رہا ہے۔
اس سال آئی ایف ایف آئی کے 53ویں ایڈیشن میں آپ کے لیے کوسٹا ریکا کی دو فلمیں پیش کی جا رہی ہیں۔ اس کے علاوہ مقبول ترین گولڈن پیکاک کی دوڑ میں شامل ویلنٹینا موریل کی ہدایت کاری میں بنی ”آئی ہیو الیکٹرک ڈریمز “ ہے۔ یہ فلم 16 سالہ لڑکی ایوا کی زندگی کے گرد گھومتی ہے جو اپنی ماں کے ساتھ رہتی ہے۔ اس میں نوعمر زندگی کی جدوجہد اور بیرونی دنیا کے ظلم کو دکھایا گیا ہے۔ فلم میں ایوا اور اس کے والد کے درمیان محبت اور نفرت کے رشتے کو جس طرح پیش کیا گیا ہے اس نے سامعین کو متاثر کیا ہے اور فلم کو بڑے پیمانے پر پذیرائی ملی ہے۔
اس کے ساتھ ڈومنگو اینڈ دی مسٹ  کو بھی آئی ایف ایف آئی کے دوران دکھایا جا رہا ہے۔ یہ ایک ایسی فلم ہے جس کا مرکزی کردار ڈومنگو اپنے گھر کی بندش کے خلاف ایک مشکل جنگ لڑتا ہے۔ ڈومنگو کے گھر میں ایک راز چھپا ہوا ہے۔ اسے گہری دھند میں اپنی مرحوم بیوی کے بھوت سے ملنے کا موقع ملتا ہے۔ فلم ڈومنگو کے اس عزم کے گرد گھومتی ہے کہ وہ کبھی بھی اپنا علاقہ یا گھر نہیں چھوڑیں گے۔
کیا آپ گوا میں 20 سے 28 نومبر 2022 تک جاری 53ویں آئی ایف ایف آئی کے دوران کوسٹا ریکا کی فلموں سے لطف اندوز ہونے کے لیے تیار ہیں؟
فلم ’آئی ہیو الیکٹرک ڈریمز‘ کا ایک منظر
فلم ’ڈومینگو اینڈ دی مسٹ‘ کا ایک منظر
آئی ایف ایف آئی کے بارے میں:
سال 1952 میں قائم کردہ، انٹرنیشنل فلم فیسٹیول آف انڈیا  ایشیا کے سب سے بڑے فلمی میلوں میں سے ایک ہے۔ ہندوستانی بین الاقوامی فلم فیسٹیول کا خیال فلموں، ان کی کہانیوں اور ان کے پیچھے موجود لوگوں کا جشن منانا ہے۔ ایسا کرکے، ہم فلموں کے تئیں پیار اور محبت کو پروان چڑھانے، انھیں فروغ دینے اور پھیلانے، لوگوں کے درمیان محبت اور بھائی چارے کو مضبوط کرنے؛ اور انفرادی اور اجتماعی بہتری کی نئی چوٹیوں کو سر کرنے کے لیے ان کی حوصلہ افزائی کرنے کی کوشش کرتے ہیں۔ اس میلے اس کا انعقاد ہر سال وزارت اطلاعات و نشریات، حکومت ہند کی طرف سے انٹرٹینمنٹ سوسائٹی آف گوا، گورنمنٹ آف گوا، میزبان ریاست کے تعاون سے کیا جاتا ہے۔ آئی ایف ایف آئی کی تمام متعلقہ اپ ڈیٹس فیسٹیول کی ویب سائٹ www.iffigoa.org، پی آئی بی کی ویب سائٹ  پر، ٹوئٹر، فیس بک اور انسٹاگرام پر IFFI کے سوشل میڈیا اکاؤنٹس اور پی آئی بی گوا کے سوشل میڈیا ہینڈلز پر بھی حاصل کی جا سکتی ہیں۔ آئیے سنیما کے تہوار سے لطف اندوز ہوں… اور خوشیاں بانٹیں۔
سائنس اور ٹیکنالوجی کی وزارت
میڈیکل ٹیکنالوجی کے فروغ کیلئے حکومت حصص داروں کے ساتھ اشتراک کرے گی،سائنس و ٹیکنالوجی کے مرکزی وزیر مملکت ڈاکٹر جتیندر سنگھ کا بیان
ڈاکٹر جتیندر سنگھ نے کہا کہ دیسی ٹیکنالوجی ،درآمدات پر انحصار کو کم کرنے میں مدد کرےگی اور وزیر اعظم جناب نریندر مودی کے آتم نربھر بھارت کے عزم کو عملی شکل دے گی
ڈاکٹر جتیندر سنگھ نے‘‘سن رائزڈ میڈیکل ڈیوائس سیکٹر ان انڈیا’’ پر 13ویں سی آئی آئی گلوبل میڈ ٹیک سربراہ اجلاس سے خطاب کیا
حکومت میڈ یکل ٹیکنالوجی کے فروغ کیلئے حصص داروں یعنی کمپنیوں کے ساتھ مل کر کام کرے گی۔یہ باتیں سائنس و ٹیکنالوجی ،ارضیاتی سائنس  ،وزیر اعظم کے دفتر ،عملہ،عوامی شکایات،پنشن ،جوہری توانائی اور خلاء کے مرکزی وزیر مملکت ڈاکٹر جتیندر سنگھ نے آج سی آئی آئی کے زیر اہتمام منعقدہ 13ویں‘سن رائزڈ میڈیکل ڈیوائس سیکٹر ان انڈیا’گلوبل میڈ ٹیک سربراہ اجلاس کے دوران کہی۔انہوں نےکہا کہ اس سے دیسی تکنیک کی ترقی کو فروغ دینے میں بھی مدد ملے گی اور یہ وزیر اعظم جناب نریندر مودی کے آتم نربھر بھارت کے تصورکے مطابق ہوگا۔
ڈاکٹر جتیندر سنگھ نے کہا کہ بھارت کی صحت صنعت نے آزادی کے بعد کے 70 برسوں کے دوران کئی پیش رفت کی ہےاور اس شعبہ کو بھارت میں تیزی سے ابھرتے ہوئے شعبہ کے طور پر تسلیم کیا جاتا ہے۔انہوں نے کہا کہ ہم میڈیکل کے شعبہ میں دنیا کے پیش رو ممالک میں سے ایک ہیں اور کبھی کبھی نئی تکنیک کو ہم مغربی ملکوں سے قبل اپنے یہاں اپنالیتے ہیں ۔اس کے باوجود آج بھی زیادہ تر میڈیکل ٹیکنالوجی دیسی نہیں ہے اور ہم اب بھی 85 فیصد درآمد شدہ ٹیکنالوجی پر منحصر ہیں۔انہوں نے کہاکہ اس کی ایک وجہ یہ ہے کہ بھارت میں صحت خدمات کے شعبہ کو کبھی بھی اولیت نہیں دی گئی ،نہ ہی سماجی اور نہ ہی ثقافتی اعتبار سے ۔اقتصادی رکاوٹوں کے علاوہ وراثت کے معاملات بھی اس کے پس پشت عوامل رہے ہیں۔
ڈاکٹر جتیندر سنگھ نے کہا کہ اب سائنسی فکر کو فروغ دینے والے وزیر اعظم جناب نریندر مودی کی قیادت میں سب کچھ بدل گیا ہے ،جیسے کے اس سال 15 اگست کو اپنی یوم آزادی کی تقریر میں وزیر اعظم مودی کے ذریعہ اعلان کردہ قومی ہائیڈروجن مشن سے واضح ہے۔انہوں نے کہا کہ گذشتہ 7 برسوں کے دوران تجارت میں آسانی اور میک ان انڈیا کو فروغ دینے کیلئے متعدد اقدامات کئے گئے ہیں۔ وزیر اعظم نے ان ضابطوں کو منسوخ کرنے کی آزادی دی ہے جو دیسی ٹیکنالوجی کے فروغ میں رخنہ یاروڑا بن رہے ہیں۔پہلے سرمایہ کار ی کیلئے راغب نہیں ہوتے تھے کیونکہ انہیں منظوری حاصل کرنے کیلئے کبھی کبھی 70 چھوٹے بڑے محکموں سے منظوری لینی ہوتی تھی ۔ کووڈ-19 نے دیسی تکنیک کو ایک جھٹکے سے بڑا کھلاڑی بنادیا ہے۔ جیسے سی ایس آئی آر کو وینٹیلیٹر مینوفیکچرنگ میں ،ڈی بی ٹی کو ویکسین پروڈکشن میں ،اسرو کو سیال آکسیجن کے پیداوار کے معاملے میں بڑا کھلاڑی بنادیا ہے۔انہوں نے کہا کہ وزارت /محکمے کے مطابق منظوریوں کے بجائے ہمیں نجی شعبے کو شامل کرتےہوئے موضوعات پر مبنی پروجیکٹوں پر زور دینا چاہئے ۔انہوں نے کہا کہ اس قدم سے دیسی میڈیکل ٹیکنالوجی کی درآمدات پر انحصار کو کم کرنے میں مدد ملے گی۔حالانکہ اس کیلئے حکومت ،نجی شعبہ ،کارپوریٹس اور سائنسدانوں ،سبھی کو ایک ساتھ آنا ہوگااور اپنے وسائل کا استعمال ایک ساتھ مل کر کرنا ہوگا۔
بھارت کا میڈیکل ٹیکنالوجی کا شعبہ 2020 میں 11 ارب ڈالر کا تھا ۔سی آئی آئی کی ایک رپورٹ کے مطابق یہ 2025 تک بڑھ کر 50 ارب ڈالر کا ہوجائے گا۔
صنعت و تجار ت کی وزیر مملکت محترمہ انوپریہ پٹیل ،بھارت سرکار کے پرنسپل سائنسی مشیر پروفیسر کے وجے راگھون اور فارما سیوٹیکلس محکمہ کی سیکریٹری محترمہ ایس اپرنا نے بھی ویبینار سے خطاب کیا۔
مواصلات اور اطلاعاتی ٹیکنالوجی کی وزارت
ڈاک گھر نیٹ ورک کا فائدہ اٹھانے کے لئے ٹاسک فورس
نئی دہلی:22؍جولائی2022:
مواصلات کے وزیر مملکت جناب دیوو سنگھ چوہان نے آج راجیہ سبھا میں ایک سوال کے تحریری جواب میں معلومات دی ہے کہ پوسٹ آفس نیٹ ورک کا فائدہ اٹھانے کے لئے ٹاسک فورس کی سفارشات کے مطابق انڈیا پوسٹ پے منٹ بینک کو ڈاک محکمے کے تحت 100 فیصد سرکاری ملکیت والی پبلک لمٹیڈ کمپنی کے طورپر قائم کیا گیا تھا۔اس کے علاوہ پارسل کاروبار کو سنبھالنے کےلئے محکمے نے پارسل ڈائریکٹوریٹ کا قیام عمل میں آیا تھا۔محکمے نے کامن سروس سینٹر-اسپیشل پرپز وہیکل کے ساتھ مفاہمتی عرضداشت پر دستخط بھی کئے تھے اور 1.16لاکھ سے زیادہ ڈاک گھر –سی ایس سی کا قیام شہریوں کو متعدد سرکاری اور شہری خدمات فراہم کرنے کےلئے عمل میں آیا تھا۔ڈاک گھر پاسپورٹ سیوا کیندر اور ڈاک گھر آدھار کیندر اس ٹاسک فورس کی سفارشوں کے مطابق قائم کئے گئے ہیں اور اس سے کروڑوں شہریوں کو فائدہ ہوا ہے۔
ڈاک گھر اب ملک کے دوردراز علاقوں میں بھی متعدد شہریوں پر مرکوز خدمات فراہم کرنے کےلئے سرکار کا ایک اہم حصہ بن چکا ہے۔
امور صارفین، خوراک اور عوامی تقسیم کی وزارت
صارفین کے امور، خوراک اور عوامی تقسیم کی وزارت میں شری رام ولاس پاسوان کے لئے تعزیتی میٹنگ کا انعقاد
صارفین کے امور، خوراک اور عوامی تقسیم کی وزارت کے تمام افسران/ عملہ نے آج کرشی بھون، نئی دہلی میں ایک تعزیتی میٹنگ کی جس میں شری رام ولاس پاسوان کے انتقال پر رنج وغم کا اظہار کیا گیا۔ محترمہ لینا ٹنڈن، سکریٹری، صارفین کے امور، جناب سدھانشو پانڈے، سکریٹری، خوراک اور عوامی تقسیم اور وزارت کے دیگر تمام سینئر افسران نے تعزیتی میٹنگ میں شرکت کی اور صارفین کے امور، خوراک اور عوامی تقسیم کے مرکزی وزیر کی حیثیت سے شری رام ولاس پاسوان کی خدمات کو یاد کیا۔ تمام افسران نے شری رام ولاس پاسوان کے حق میں دعا کی اور سوگوار کنبے کے تئیں اپنے جذبات و احساسات کا اظہار کیا۔
صارفین کے امور، خوراک اور عوامی تقسیم کے مرکزی وزیر شری رام ولاس پاسوان 08 اکتوبر 2020 کو نئی دہلی میں انتقال کر گئے۔
وزیراعظم کا دفتر
وزیراعظم نے کانسے کا تمغہ جیتنے پر ہرجیندر کور کو مبارک باد دی
وزیراعظم جناب نریندر مودی نے خواتین کے ویٹ لفٹنگ کے 71 کلو گرام زمرے میں کانسے کا تمغہ جیتنے پر ہرجیندر کور کو مبارک باد دی ہے۔
وزیراعظم نے ٹوئٹ کیا؛
’’ہمارے ویٹ لفٹنگ کے دستے نے برمنگھم کامن ویلتھ گیمس  میں غیر معمولی اور شاندار کارکردگی کا مظاہرہ کیا ہے۔ اس سلسلے کو جاری رکھتے ہوئے، ہرجیندر کور نے بھی ایک کانسے کا تمغہ جیتا ہے۔ ان کی اس خصوصی حصولیابی پر انہیں مبارک باد۔ ان کی مستقبل کی کاوشوں کے لئے نیک خواہشات پیش کرتا ہوں‘‘۔
۔۔۔۔۔۔۔۔۔۔۔
ش ح۔ ع م۔ ن ا۔

U-8515
(
سٹرک ٹرانسپورٹ اور شاہراہوں کی وزارت
فلیکس ایندھن والی گاڑیاں
نئی دہلی،31 مارچ 2022/
آٹو موبائل اور آٹو کمپوننٹ کے لئے بھاری صنعتوں کی وزارت کی پروڈکشن انسینٹیو آٹو اوریجنل ایکوئپمنٹ مینوفیکچرننگ کو ہندستان میں فلیکس ایندھن گاڑیوں کی شروعات میں تیزی لانے کے لئے ترغیب دیتی ہے۔ فلیکس ایندھن انجن ایتھنول 85 ایندھن تک چلنے کی صلاحیت) کے مندرجہ ذیل آٹو عوامل کو اس اسکیم کے تحت ترغیب دینے کے لئے اہل پروڈکٹس کے طور پر جدیدتکنالوجی کمپوننٹس کی فہرست میں شامل کیا گیا ہے:
- بی ایس 6 کی تعمیل کرنے کے مطابق فلیکس فیول انجن ایتھنول 85 ایندھن تک چلنے کے قابل ہے
- فلیکس فیول انجن کے لئے گرم ایندھن ریل
- iii. فلیکس فیول انجن کے لئے حرارتی عنصر
- iv. فلیکس فیول انجن کے لئے حرارتی کنٹرول یونٹ
- فلیکس فیول انجن کے لئے الیکٹرانک کنٹرول یونٹ   اور فلیکس فیول انجن کے لئے ایتھنول سینسر
لچک دار ایندھن والی گاڑیاںنے اندرونی احتراق  کا انجن ہوتا ہے اور یہ پیٹرول اور گیسولین ایتھنول کے مرکب پر کام کرنے کی صلاحیت رکھتا ہے۔ سڑک نقل و حمل اور قومی شاہراہوں کی وزارت نے جی ایس آر 682  مورخہ 12 جولائی 2016 کو فلیکس فیول  یا  فلیکس فیول گاڑیوں کے لئے بڑے پیمانے پر اخراج کے معیار کے حوالے سے مطلع کیا ہے۔
سڑک نقل و حمل اور قومی شاہراہوں کی وزارت نے جی ایس آر 889  مورخہ 16 ستمبر 2016 کو ملک بھر میں ہائیڈروجن کو آٹولوکوموٹیو کو ایندھن کے طور پر استعمال کرنے کے لئےمطلع کیا۔ اندرونی انجن کے لئے ہائیڈروجن کی وضاحتیں مذکورہ نوٹی فکیشن کے ضمیمہ میں بیان کی گئی ہیں۔ سی این جی  کے ساتھ ہائیڈروجن کے 18 فی صد مرکب کو اس وزارت نے جی ایس آر کے حوالے سے جی ایس آر 585  مورخہ 25 ستمبر 2020 کے ذریعہ مطلع کیا ہے۔ وزارت نے جی ایس آر 579  مورخہ 25 ستمبر 2020 کو ہائیڈروجن فیول سیل گاڑیوں اور اس کے اجزا کے حوالے سے حفاظتی اصولوں کو مطلع کیا ہے۔
یہ معلومات سڑک ٹرانسپورٹ اور شاہراہوں کے مرکزی وزیر جناب نتن گڈکری نے لوک سبھا میں ایک سوال کے تحریری جواب میں دی۔
ش ح۔ ش ت۔ج
Uno-3576
(Visitor Counter : 95
وزیراعظم کا دفتر
وزیراعظم نے اتراکھنڈ کے چکراتا میں سڑک حادثے میں جانی اتلاف پر تعزیت کا اظہار کیا
پی ایم نیشنل ریلیف فنڈ سے مرنے والوں کے لواحقین کے لیے اعانت کا اعلان
نئی دہلی، 31 اکتوبر 2021: وزیراعظم جناب نریندر مودی نے اتراکھنڈ کے چکراتا میں سڑک حادثے میں جانی اتلاف پر گہرے دکھ کا اظہار کیا ہے۔
وزیر اعظم کے دفتر نے ایک ٹویٹ پیغام میں لکھا:
"اتراکھنڈ کے چکراتا میں ہوا سڑک حادثہ بہت افسوسناک ہے۔ حکومت اور مقامی انتظامیہ امدادی اور راحت کی کارروائیوں میں مصروف ہیں۔ اس حادثے میں اپنے پیاروں کو کھونے والوں کے ساتھ میں گہری تعزیت کا اظہار کرتا ہوں۔ اس کے ساتھ ہی میں زخمیوں کی جلد صحت یابی کے لیے دعاگو ہوں: وزیر اعظم مودی"
اتراکھنڈ کے چکراتا میں ہوئے افسوسناک حادثے کی وجہ سے مرنے والوں کے لواحقین کو پی ایم نیشنل ریلیف فنڈ سے دو دو لاکھ روپے کی مدد دی جائے گی۔ زخمیوں کو 50 ہزار روپے دیے جائیں گے: وزیر اعظم
سائنس اور ٹیکنالوجی کی وزارت
زرعی باقیات سے ہائیڈروجن کی راست تیاری کے لئے منفرد ٹیکنالوجی کا فروغ
نئی دہلی، 30/ستمبر2021 ۔ بھارتی محققین نے زرعی باقیات سے ہائیڈروجن کی راست تیاری کے لئے ایک منفرد ٹیکنالوجی کو فروغ دیا ہے۔ بھارتی محققین کے ذریعے کی گئی اس اختراع سے ہائیڈروجن کی دستیابی کے چیلنج پر قابو پاکر ماحولیات دوست ہائیڈروجن فیئول- سیل الیکٹرک موٹر گاڑیوں کو فروغ حاصل ہوسکتا ہے۔
بھارت نے 2030 تک تقریباً 450 گیگاواٹ کی 60 فیصد قابل تجدید توانائی کا ہدف مقرر کیا ہے۔ اس ہدف کے حصول کے لئے موجودہ منظرنامے میں پوری دنیا کے محققین ایسی قابل تجدید توانائی کے حصول کے لئے کام کررہے ہیں جو کہ پائیدار ہو اور جس سے کاربن کا اخراج محدود پیمانے پر ہو۔ اس کے سب سے کفایتی طریقوں میں سے ایک طریقہ سب سے، بیکار پڑے اور قابل تجدید وسائل سے ہائیڈروجن کی پیداوار کرنا ہے۔ وہ زرعی باقیات جس کے نپٹارے میں پریشانیوں کا سامنا کرنا پڑتا ہے، ہائیڈروجن کی پیداوار کے ذرائع میں سے ایک ذریعہ ہوسکتا ہے اور اس سے توانائی کی پیداوار اور کچرے کو ٹھکانے لگانے کے دوہرے مسائل کا حل بھی نکل سکتا ہے۔
حکومت ہند کے محکمہ سائنس و ٹیکنالوجی کے ایک خودمختار ادارے اگھرکر ریسرچ انسٹی ٹیوٹ، پونے کی محققین کی ایک ٹیم نے کے پی آئی ٹی ٹیکنالوجیز کے سینٹی اینٹ لیب کے ساتھ شراکت داری سے لیب کی سطح پر زرعی باقیات سے ہائیڈروجن کشید کرنے کی یہ ٹیکنالوجی تیار کی ہے۔
اے آر آئی کے ڈائریکٹر ڈاکٹر پرشانت دھاکے پھالکر نے کہا کہ آج زیر استعمال روایتی اینیروبک ڈائجیشن پروسیسز کے مقابلے میں ہماری ٹیکنالوجی 25 فیصد زیادہ مؤثر ہے۔ دو مرحلے والا طریقہ کار بایوماسک کے پری ٹریٹمنٹ کا خاتمہ کردیتا ہے اور اس طرح سے یہ پروسیس کفایتی اور ماحولیات دوست بن جاتا ہے۔ یہ پروسیس ایک ڈائجسٹیٹ جنریٹ کرتا ہے، جو غذائی اعتبار سے بیش قیمتی ہوتا ہے اور جس کا استعمال نامیاتی کھاد تیار کرنے میں کیا جاسکتا ہے۔
ایم اے سی ایس – اے آر آئی کے ڈاکٹر ایس ایس ڈاگر اور پرنو شرساگر اور کے پی آئی ٹی – سینٹی اینٹ کے جناب کوستبھ پاٹھک پر مشتمل سائنس دانوں کی ایک ٹیم نے اس پروسیس کے ڈیولپمنٹ سے قابل ذکر تعاون دیا ہے۔ ٹیکنالوجی کو فروغ دینے والوں نے وضاحت کی کہ ہائیڈروجن فیول جنریشن کا پروسیس خاص طور پر تیار کئے گئے مائیکروبیئل کنسورشیم جو کہ سیلولوز اور بڑی مقدار میں ایمی سیلولوز سے متصف زرعی باقیات کے استعمال پر مشتمل ہے، جس میں دھان، گیہوں یا مکا کا بایو ماس تھرمو- کیمیکل یا انزائمیٹک پری ٹریٹمنٹ، شامل ہے۔ اس پروسیس سے پہلے مرحلے میں ہائیڈروجن پیدا ہوتی ہے اور دوسرے مرحلے میں میتھین پیدا ہوتی ہے۔ انھوں نے مزید کہا کہ اس پروسیز کے دوران پیدا ہونے والی میتھین کا استعمال اضافی ہائیڈروجن پیدا کرنے کے لئے بھی کیا جاسکتا ہے۔
سینٹی اینٹ لیبس کے چیئرمین روی پنڈت نے کہا کہ غیر مستعمل زرعی باقیات سے ہائیڈروجن پیدا کرنے کی اس بڑی پیش رفت سے ہمیں توانائی کے وسائل کے بارے میں خودکفیل بننے میں مدد ملے گی۔ اس سے کسان برادری کو حصول آمدنی کا ایک ذریعہ بھی ملے گا۔ آئی پی آر کے تحفظ کے لئے ایک انڈین پیٹنٹ اپلی کیشن بھی دے دی گئی ہے۔
دو مرحلہ جاتی بایو ہائیڈروجن اور بایومیتھین کی پیداوار کے لئے اینیروبک ڈائجسٹرس
ریکٹر میں مسلسل بایو- ہائیڈروجن پروڈکشن
وزارت آیوش
کووڈ – 19 کے علاج معالجے کے لئے این آئی سی ای پروٹوکول سے متعلق میڈیا کی خبریں مسترد
آیوش کی وزارت نے انفلوئنزہ کی دیکھ بھال کے ماہرین کے نیٹ ورک کے ذریعہ تیار شدہ پروٹوکول کو منظوری نہیں دی ہے
میڈیا میں حال ہی میں بعض ایسی خبریں شائع ہوئی ہیں جن میں کہا گیا ہے کہ آیوش کی وزارت کے تحت پنے میں قائم قدرتی طریقہ علاج نیچروپیتھی کے قومی ادارے  نے کووڈ – 19 کی ہلکی سے شدید علامت والے مریضوں کے علاج کے لئے ڈاکٹر بسوا روپ رائے چودھری کے این آئی سی ای پروٹوکول کی سفارش کی ہے۔ اس لئے یہ وضاحت کی جاتی ہے کہ یہ خبر مکمّل طور پر غلط ہے ۔ ایسا لگتا ہے کہ یہ خبر این آئی سی ای کے ذریعہ کئے گئے بعض غلط دعووں پر مبنی ہے۔
این آئی این پنے نے وضاحت کی ہے کہ آیوش کی وزارت نے انفلوئنزہ کئیر ایکسپرٹس کے نیٹ ورک کے ذریعہ تیار کیے گئے پروٹوکول کو منظوری نہیں دی ہے۔
نیشنل انسٹی ٹیوٹ آف نیچروپیتھی یعنی قدرتی طریقہ علاج کا ادارہ  این آئی سی ای کی توثیق نہیں کرتا
این آئی این کووڈ – 19 کے علاج کے لئے نیچروپیتھی میں بہترین طور طریقے اختیار کرتا ہے ۔
این آئی این نے احمد نگر کے این آئی سی ای مرکز میں اختیار کئے جانے والے طور طریقوں کو ثابت کرنے کے مقصد سے سابقہ حالات سے متعلق ایک مشاہداتی مطالعہ انجام دیا ہے ۔ یہ صرف ایک علمی سرگرمی تھی۔ اور یہ کسی بھی صورت میں مذکورہ طور طریقوں کی توثیق نہیں ہے ۔
این آئی این نے مزید وضاحت کی ہے کہ این آئی این کی تکنیکی ٹیم کے ذریعہ تیار کی گئی رپورٹ ، این آئی سی ای کی ٹیم اور مریضوں کے انٹرویوز اور ان کے ساتھ تبادلئہ خیال پر مبنی سابقہ حالات سے متعلق مشاہدات کے ایک حصے کے طور پر جو کچھ بھی مشاہدہ کیا گیا تھا ، اس کا محض ایک باز تخلیق کا عمل ہے۔ اس طرح جو نتیجہ اخذ کیا گیا ہے وہ ایک علمی سرگرمی کا حصہ ہے، اور اسے صرف تفصیلی سائنسی جانچ پڑتال کے بعد ہی منظور کیا جا سکتا ہے۔
این آئی این ، این آئی سی ای کے اس بیان کو کہ کووڈ – 19 سے بچاؤ کے لئے مناسب طور طریقے اختیار کرنے کی ضرورت نہیں ہے ،سختی کے ساتھ نا منظور کرتی ہے
این آئی این نے این آئی سی ای کے ذریعہ، 23 جولائی 2021 کو منعقدہ ایک پریس کانفرنس میں دئے گئے اس بیان اور سوشل میڈیا میں جاری ایک ویڈیو پر بھی اپنی نا پسندیدگی کا اظہار کیا ہے، جس میں کہا گیا ہے کہ کووڈ – 19 عالمی وبا کے دوران پی پی ای کٹس اور ماسک پہننے یا جسمانی دوری برقرار رکھنے کی کوئی ضرورت نہیں ہے۔ این آئی این ، آفات کے بندوبست سے متعلق قومی قانون کےتحت بیان کئے گئے تمام رہنما ہدایات پر سختی سے عمل کرتی ہے۔ اور ان کی توثیق کرتی ہے این آئی این ، جسمانی طور پر فاصلہ برقرار رکھنے ، اور ماسک پہننے جیسے کووڈ – 19 سے بچاؤ کے مناسب طور طریقوں کی سختی سے توثیق کرتی ہے اور انہیں کووڈ – 19 سے بچاؤ اور روک تھام کی غرض سے لازمی عمل سمجھتی ہے ۔
این آئی این شناخت کا غیر مجاز استعمال
اس بات کی بھی وضاحت کی جاتی ہے کہ این آئی سی ای نے پریس کانفرنس میں این آئی این، آیوش کی وزارت کے نام کو نمایاں کرنے کے لئے این آئی این سے اجازت نہیں لی تھی جو کہ حکومت ہند ، آیوش کی وزارت ، این آئی این کے نام اور قومی علامت کا ایک غیر مجاز استعمال ہے۔
این آئی این ، این آئی سی ای کو مطلع کررہی ہے کہ وہ اپنے ویڈیوز اور اس سلسلے میں کئے گئے غلط بیانات کو واپس لے۔
قانون اور انصاف کی وزارت
پریس اعلامیہ
آئین ہند کے آرٹیکل 217 کے ذریعے عطا کردہ اختیارات کا استعمال کرتے ہوئے، صدر جمہوریہ نے جھارکھنڈ ہائی کورٹ کے جج جسٹس اپریش کمار سنگھ کو تریپورہ ہائی کورٹ کا چیف جسٹس مقرر کرنے پر خوشی کا اظہار کیا ہے جو ان کے ذریعہ عہدہ سنبھالنے کے بعد سے مؤثر ہوگا۔
آبی وسائل، دریائی ترقیات اور گنگا احیاء کی وزارت
پانی کے تحفظ کی فیس
نئی دہلی، 7 فروری 2019/آبی وسائل، دریاؤں کی ترقی اور گنگا کے احیا کی وزارت کے تحت سینٹرل گراؤنڈ واٹر اتھارٹی  نے گزٹ نوٹی فکیشن نمبر ایس او 6140  مورخہ 12 دسمبر 2018 کے مطابق نظر ثانی شدہ رہنما خطوط جاری کئے ہیں جن کا مقصد ہندستان میں زیر زمین پانی کو نکالنے کے عمل کو باضابطہ بنانا اور اس پر کنٹرول کرنا ہے۔ تجویز ہے کہ ان نظر ثانی رہنما خطوط پر یکم جون 2019 سے عمل ہوگا۔ ان نظر ثانی شدہ رہنما خطوط کے مطابق زیر زمین پانی کے استعمال پر پانی کے تحفظ کی فیس  لگائی جائے گی اور اس کا انحصار علاقے کے زمرے ، صنعت کی قسم اور نکالے جانے والے پانی کی مقدار پر ہوگا۔ سرکاری بنیادی ڈھانچہ ، پانی سپلائی کرنے والے ایجنسیوں اور کانکنی پروجیکٹوں کے لئے ڈبلیو سی ایف سے چھوٹ کی کوئی گنجائش نہیں ہے۔ البتہ نیشنل گرین ٹرائبونل  نے مورخہ 30 جنوری 2019 کے حکم کے مطابق یہ ہدایت کی ہے کہ اس نوٹی فکیشن پر عمل نہ کیا جائے اور اس میں ماحولیات ، جنگلات اور آب و ہوا کی تبدیلی کی وزارت کو یہ حکم دیا ہے کہ وہ ماہرین کی ایک کمیٹی قائم کریں جس میں آئی آئی ٹی دہلی، آئی آئی ٹی رورکی، آئی ٹی ٹی احمد آباد، سی پی سی بی ، نیتی آیوگ اور کسی بھی دوسری متعلقہ ایجنسی یا محکمے کے نمائندوں کو شامل کیا جائے جو زیر زمین پانی کے تحفظ کے لئے مناسب پالیسی کے اجرا کا جائزہ لے گی۔
پانی کیونکہ ریاستی موضوع ہے اس لئے ملک میں پانی کے بندوبست سے متعلق معاملات جن میں زیر زمین پانی کے تحفظ اور اسے مصنوعی طریقے پر ری چارج کرنا بھی شامل ہے ، ریاستوں کی ذمہ داری ہے۔ البتہ مرکزی حکومت نے پانی کے تحفظ /اسکے کم استعمال کے بارے میں بھی اقدامات کئے ہیں وہ اس ویب سائٹ پر ملاحظہ کئے جاسکتے ہیں۔
http://mowr.gov.in/sites/default/files/MeasuresForGW-Depletion_2.pdf
آبی وسائل، دریاؤں کی ترقی اور گنگا کے احیا کے وزیر مملکت جناب ارجن رام میگھ وال نے آج لوک سبھا میں ایک سوال کے تحریری جواب میں یہ ا طلاع فراہم کی۔
۔۔۔۔۔۔۔۔۔۔۔
م ن ۔ ج ۔ ج۔
U- 795
(Visitor Counter : 42
امور داخلہ کی وزارت
مرکزی وزیر داخلہ اور امدادِ باہمی کے وزیر جناب امت شاہ نے آج ویڈیو کانفرنسنگ کے توسط سے آندھرا پردیش کے کرنول میں بھگوان شری رام کے 108 فٹ بلند مجسمے کا سنگ بنیاد رکھا
منترالیم میں نصب کیا جانے والا 108 فٹ بلند بھگوان رام کا یہ مجسمہ کئی ادوار تک پوری دنیا کو ہمارے سناتن دھرم کا پیغام دے گا، اور ملک اور دنیا میں ویشنو روایت کو مضبوط کرے گا
منترالیم داس ساہتیہ پراکلپ کے تحت، ہاؤسنگ، اَن دانم، پرن دانم، ودیہ دانم، پینے کے پانی اور گایوں کے تحفظ جیسی متعدد پہل قدمیاں انجام دی گئی ہیں
عظیم وجے نگر سلطنت کا آغاز دریائے تنگ بھدر کے ساحلوں پر ہوا تھا، اس نے حملہ آوروں کو پورے جنوبی خطے سے باہر نکال کر سوادیش اور سوادھرم کو از سر نو قائم کیا
وزیر اعظم جناب نریندر مودی نے سنگ بنیاد رکھ کر ایودھیا میں شری رام مندر کی تعمیر کے لیے راستہ ہموار کیا، جو کئی برسوں سے زیر التوا تھا
جلد ہی رام للا کی مورتی شری رام مندر میں نصب کر دی جائے گی اور بھگوان شری رام سینکڑوں برسوں کے بعد ایک مرتبہ پھر اپنی جگہ پر ہوں گے
مرکزی وزیر داخلہ اور امدادِ باہمی کے وزیر جناب امت شاہ نے آج ویڈیو کانفرنسنگ کے توسط سے آندھرا پردیش کے کرنول میں بھگوان شری رام کے 108 فٹ بلند مجسمے کا سنگ بنیاد رکھا۔
جناب امت شاہ نے اپنے خطاب میں کہا کہ آج کرنول میں واقع منترالیم میں بھگوان شری رام کے عظیم الشان مجسمے کا سنگ بنیاد رکھا گیا ہے جسے 500 کروڑ روپئے سے زائد کی لاگت سے تعمیر کیا جائے گا۔ انہوں نے کہا کہ بھگوان رام کا یہ 108 فٹ بلند مجسمہ جسے منترالیم میں نصب کیا جائے گا، ملک اور دنیا بھر میں ویشنو روایت کو مضبوطی فراہم کرے گا اور کئی ادوار تک پوری دنیا کے لیے ہمارے سناتن دھرم کا پیغام دے گا۔ جناب شاہ نے کہا کہ 108 ہماری ہندو ثقافت میں ایک ازحد مقدس نمبر ہے۔
امورِ داخلہ اور امدادِ باہمی کے مرکزی وزیر نے کہا کہ یہ پروجیکٹ دریائے تنگ بھدر کے ساحل پر واقع منترالیم گاؤں میں 10 ایکڑ اراضی پر پھیلا ہوا ہے اور یہ ڈھائی برسوں میں مکمل ہو جائے گا۔ انہوں نے کہا کہ منترالیم گاؤں راگھویندر سوامی مندر کے لیے بہت مشہور ہے۔ یہ جگہ تاریخی اہمیت کی حامل ہے۔ عظیم وجے نگر سلطنت کی شروعات دریائے تنگ بھدر کے ساحل پر ہوئی تھی، اس نے پورے جنوبی خطے سے حملہ آوروں کو باہر نکال کر سوادیش اور سوادھرم کو ازسر نو قائم کیا۔ جناب شاہ نے کہا کہ منترالیم داس ساہتیہ پراکلپ کے تحت، ہاؤسنگ، اَن دانم، پرن دانم، ودیہ دانم، پینے کے پانی اور گایوں کے تحفظ جیسی متعدد پہل قدمیاں انجام دی گئی ہیں۔
جناب امت شاہ نے کہا کہ وزیر اعظم جناب نریندر مودی نے سنگ بنیاد رکھ کر ایودھیا میں شری رام مندر کی تعمیر کے لیے راستہ ہموار کیا جو کئی برسوں سے زیر التوا تھا۔ اب، جلد ہی شری رام مندر میں رام للا کی مورتی نصب کر دی جائے گی اور سینکڑوں برسوں کے بعد ایک مرتبہ پھر بھگوان رام اپنی جگہ پر ہوں گے۔ منترالیم میں شری رام کے عظیم الشان مجسمے کا سنگ بنیاد رکھے جانے کےموقع پر، مرکزی وزیر داخلہ اور امداد باہمی کے وزیر نے مٹھ کے مٹھادھیش، ازحد محترم سنت مادھوچاریہ جی، سنت راگھویندر سوامی جی، جنوبی ہند کی ازحد مالامال ویشنو روایت اور اس کے تمام سنتوں کے تئیں خراج عقیدت پیش کیا۔